**Ella Fitzgerald** (\* 25. apríl 1917, Newport News, Virgínia – † 15. jún 1996, Beverly Hills, Kalifornia) bola americká džezová speváčka. Za svoj život napísala a naspievala stovky obľúbených piesní. Ella Fitzgerald, tiež nazývaná „First Lady of Song", patrila viac ako pol storočie medzi najpopulárnejšie džezové speváčky v USA. Počas svojho života dostala 13 cien „Grammy" a vydala viac ako 40 albumov. Jej dominantou bol precízny, temperamentný a „nestarnúci" hlas s nádhernou farbou a rozsahom tri oktávy. Originálnym spôsobom dokázala podať pomalé džezové balady rovnako famózne ako temperamentné živé songy. Fascinujúca bola predovšetkým jej úžasná schopnosť hlasovej improvizácie – scatu, dokázala svojím hlasom napodobniť zvuk nástrojov celej skupiny. Ella Fitzgerald spolupracovala počas svojej kariéry s takmer všetkými džezovými ikonami (Duke Ellington, Count Basie, Nat King Cole, Louis Armstrong, Frank Sinatra, Benny Goodman).

Život
-----

### Mladosť

V detstve chcela byť tanečnicou, ale aj napriek tomu veľmi rada počúvala hlavne Louisa Armstronga, Binga Crosbyho a The Boswell Sisters. Cone Boswell, speváčku z The Boswell Sisters, priamo zbožňovala. Neskôr o nej povedala: *„Mama raz priniesla domov jednu z jej platní, no a ja som si ju proste zamilovala … Hodiny a hodiny som skúšala spievať tak ako ona."*

Jej matka zomrela pri autonehode, keď Ella mala 15 rokov. Ella vtedy zostala s priateľom svojej matky, ale ten krátko nato zomrel na infarkt. Po týchto dramatických udalostiach Ella takmer prestala chodiť do školy. To bol tiež jeden z dôvodov, prečo si našla prácu barmanky v jednom nevestinci a prečo si našla nových priateľov z okruhu miestnej mafie. Potom, čo mala problémy s políciou, bola zverená do poručníctva a poslaná do cirkevnej školy. Z tej ale čoskoro utiekla a krátko žila ako bezdomovec. 

Jej prvé vystúpenie sa odohralo v roku 1934 na súťaži mladých talentov v Harleme v New Yorku. Pôvodne bola síce rozhodnutá, že na pódiu bude tancovať, ale potom sa nechala predsa len prehovoriť na spev. Vybrala si dve skladby z repertoáru Cone Boswell a nakoniec súťaž vyhrala.

### Spevácka kariéra

Jej spevácky talent bol tým odhalený a ešte v roku 1934 začala jej profesionálna kariéra, keď ju Benny Carter prijal do slávnej kapely Chicka Webba. Nastupovala za honorár 12 a pol dolára týždenne (pritom plat hudobníka bol okolo 60 dolárov). Za rok nato už však zarábala desaťnásobok. Po Webbovej smrti v roku 1939 sa Elle podarilo dať dohromady vlastnú kabaretnú scénu. Na výslní sa však ocitla až v roku 1950 vďaka manažérovi Normanovi Granzovi, ktorý pre ňu vyberal z hudobných textov i sprievodu len to najlepšie. Dôležitým človekom v jej živote bol tiež kontrabasista Ray Brown. Nielen, že ju sprevádzal na javisku, ale na pár rokov sa stal aj jej manželom. Rozišli sa síce, ale to neznamenalo koniec ich spolupráce. Svoj prvý dlhodobý profesionálny angažmán spojila so spoločnosťou Decca. Počas desiatich rokov pre ňu naspievala celý rad piesní, ktoré sa v jej podaní stali nesmrteľnými, ako napríklad Papierový mesiac, Starý diabol mesiac, Ako vysoko je mesiac - je zaujímavé, v koľkých jej piesňach sa vyskytoval práve Mesiac. V ďalších gramofónových spoločnostiach potom nahrala svoje najväčšie hity: Apríl v Paríži, Zakaždým si hovoríme zbohom, Láska na predaj a ďalšie. 

Ellina vrcholná kariéra v rokoch 1959 až 1967 vyprodukovala devätnásťdielny spevník s takmer dvoma a pol stovkami piesní. *First Lady of Song* vynikala v scatových pasážach aj speváckych improvizáciách, prejavovala veľký cit pre džezový rytmus i pre humor a smútok ľudových balád, okúzľovala publikum svojim hlasom a zafarbením. Ako prvá speváčka populárnej hudby bola ocenená štátnym vyznamenaním pre umelcov. Ella Fitzgerald sa výrazne zapísala do dejín americkej hudby. V jej repertoári nebol nikdy iba džez. Vždy spievala aj gospely, blues, balady, soul, ale aj piesne kovbojov. V roku 1969 vystupovala aj v Prahe. Spievala s tanečnými orchestrami, ale rovnako mala rada džezové bigbandy. Vystupovala však aj s jedinou sprievodnou gitarou. Veľmi rada mala duetá. K najpopulárnejším patria tie s Louisom Armstrongom. Primát tu určite drží ária z Gershwinovej džezovej opery Porgy a Bess. Ako sama rada hovorila, celý život sedela na dvoch stoličkách. Jedna bola džezová, druhá popová. Jej práca v nahrávacom štúdiu bola zakaždým dokonalá, mnohým začínajúcim spevákom a speváčkam bola vzorom. 

V starobe ju však zrádzalo srdce. Mala voperovaný kardiostimulátor, skoro nevidela a na javisku musela sedieť. Napriek tomu na ňu stále chodili davy ľudí. A to až do 15. júna roku 1996, kedy zomrela v meste, ktoré nado všetky ostatné milovala, v Los Angeles. Napriek neobyčajnej popularite zostala jednoduchou a nekomplikovanou osobnosťou. Vo svojom vnútri bola stále tým dievčatkom, ktoré stratilo svoj žltý košík v piesni A-Tisket, A-Tasket. Bola a zostane pre všetkých svojich priaznivcov (a sú ich dodnes milióny) The First Lady Of Song, Prvou dámou piesne. Má hviezdu na  Hollywoodskom chodníku slávy.

Iné projekty
------------

Commons
* Spolupracuj na Commons Commons ponúka multimediálne súbory na tému **Ella Fitzgeraldová**

Externé odkazy
--------------

* Ella Fitzgerald - kompletná diskografia

Zdroje
------

*Tento článok je čiastočný alebo úplný preklad článku Ella Fitzgeraldová na českej Wikipédii.*

| * z
* d
* u
Držiteľky ceny Hasty Pudding pre Ženu roka |
| --- |
| 1951 - 1975 | 
* Gertrude Lawrence (1951)
* Barbara Bel Geddesová (1952)
* Mamie Eisenhowerová (1953)
* Shirley Booth (1954)
* Debbie Reynoldsová (1955)
* Peggy Ann Garner (1956)
* Carroll Baker (1957)
* Katharine Hepburnová (1958)
* Joanne Woodwardová (1959)
* Carol Lawrence (1960)
* Jane Fondová (1961)
* Piper Laurie (1962)
* Shirley MacLaine (1963)
* Rosalind Russell (1964)
* Lee Remicková (1965)
* Ethel Merman (1966)
* Lauren Bacall (1967)
* Angela Lansburyová (1968)
* Carol Burnettová (1969)
* Dionne Warwick (1970)
* Carol Channing (1971)
* Ruby Keeler (1972)
* Liza Minnelliová (1973)
* Faye Dunawayová (1974)
* Valerie Harper (1975)

 |
| 1976 - 2000 | 
* Bette Midlerová (1976)
* Elizabeth Taylorová (1977)
* Beverly Sills (1978)
* Candice Bergen (1979)
* Meryl Streepová (1980)
* Mary Tyler Mooreová (1981)
* Ella Fitzgeraldová (1982)
* Julie Andrews (1982)
* Joan Rivers (1984)
* Cher (1985)
* Sally Fieldová (1986)
* Bernadette Peters (1987)
* Lucille Ballová (1988)
* Kathleen Turnerová (1989)
* Glenn Closová (1990)
* Diane Keaton (1991)
* Jodie Fosterová (1992)
* Whoopi Goldberg (1993)
* Meg Ryan (1994)
* Michelle Pfeifferová (1995)
* Susan Sarandonová (1996)
* Julia Robertsová (1997)
* Sigourney Weaverová (1998)
* Goldie Hawnová (1999)
* Jamie Lee Curtisová (2000)

 |
| 2001 - 2022 | 
* Drew Barrymorová (2001)
* Sarah Jessica Parkerová (2002)
* Anjelica Hustonová (2003)
* Sandra Bullocková (2004)
* Catherine Zeta-Jonesová (2005)
* Halle Berryová (2006)
* Scarlett Johanssonová (2007)
* Charlize Theronová (2008)
* Renée Zellwegerová (2009)
* Anne Hathawayová (2010)
* Julianne Moore (2011)
* Claire Danesová (2012)
* Marion Cotillardová (2013)
* Helen Mirrenová (2014)
* Amy Poehler (2015)
* Kerry Washingtonová (2016)
* Octavia Spencerová (2017)
* Mila Kunisová (2018)
* Bryce Dallas Howardová (2019)
* Elizabeth Banks (2020)
* Viola Davisová (2021)
* Jennifer Garnerová (2022)

 |
| 2023 - súčasnosť | 
* Jennifer Coolidgeová (2023)

 |

| * z
* d
* u
Kennedy Center Honors 1978 – 1979 |
| --- |
| 1978 | 
* Marian Anderson
* Fred Astaire
* George Balanchine
* Richard Rodgers
* Arthur Rubinstein

 |
| 1979 | 
* Aaron Copland
* Ella Fitzgeraldová
* Henry Fonda
* Martha Graham
* Tennessee Williams

 |
| 
* (1980 – 1989)
* (1990 – 1999)
* (2000 – 2009)
* (2010 – 2019)

 |

Autoritné údaje: * abART: 78906
* BnF: 13893960w
* GND: 118691554
* ISNI: 0000 0001 0854 8546
* LCCN: n83021406
* NK ČR: jn20000700537
* SNK: 169872
* ULAN: 500355437
* VIAF: 6148211
* WorldCat: lccn-n83021406